
Yaliy  omo 


Majina  ya  mji  wa  Mtume  wa  Madina 

Utukufu  wa  mji  wa  Mtume  wa  Madina 

Miongoni  mwa  sifa  tukufu  za  mji  wa 
Mtume  wa  Madina 

Hukumu  za  kuzuru  msikiti  wa  Mtume  i 


Majina  ya  mji  wa  Mtume 
wa  Madina 

1.  Madina:  Amesema  Mwenyezi  Mungu 

Aliyetukuka  {Wanasema:  lau  tutarudi  Madina 
watawatoa  walio  watukufu  zaidi  wale  walio 
wanyonge  zaidi}  [63: 8]. 

2.  Twaba:  Amepokewa  Jabir  bin  Samurah  4® 
akisema:  «  Nilimsikia  Mtume  wa  Mwenyezi 
Mungu  ®  akisema:  (Hakika  Mwenyezi  Mungu 
Aliyetukuka  Ameipa  Madina  jina  la  Twaba) (1) 2. 

3.  Twayiba:  Amepokewa  Zaid  bin  Tahabit 

akisema  kumpokea  Mtume  ^8:  (Hiyo  ni 
Twayiba,  inaondoa  dhambi  kama  ambapo  moto 
unaondoa  uchafu  wa  fedha),2). 


(1)  Imepokewa  na  Muslim. 

(2)  Imepokewaq  na  Bukhari  na  Muslim. 


Hukumu  za  ziara  na  adabu  zake 
Makosa  na  matanabahisho  ya  ziara 


Fadhila  za  Madina  ya 
Mtume 

1.  Sa>d  bin  Abii  Waqqaasw  4®  amepokewa 
akisema  kwamba  Mtume  wa  Mwenyezi 
Mungu  *§§  amesema:  (Madina  ni  bora  kwao 
lau  walikuwa  wanajua.  Haiachi  mtu  yoyote 
kwa  kutoipenda  isipokuwa  Mwenyezi  Mungu 
humweka  mtu  bora  kuliko  yeye  awe  ni  badala 
yake.  Na  yoyote  atakayevumilia  shida  zake(3)  na 
usumbufu  wake,  nitakuwa  ni  muombezi  wake 
au  shahidi  wake  Siku  ya  Kiyama),4). 

(3)  La’waa’:  Shida  na  dhiki  za  maisha. 

(4)  Imepokewa  na  Muslim. 


324 


Fiqhi  ya  'ibada  yenye  picha  zilizochorwa 


https://www.al-feqh.com/sw 


https://www.al-feqh.com/  sw 


Kuzuru  Madina:  fadhila  zake  na  utukufu  wake 


2.  Abu  Huraira  4®  amepokewa  akisema  kwamba 
Mtume  3|§  amesema:  (Nimeamrishwa  kwenye 
kitongoji(1) 2  kinachokula  vitongoji<2),  wanakiita 
Yathrib(3),  nayo  ni  Madina,  inawaondoa  watu(4), 
kama  vile  kiriba(5)  kinvyoondoa  uchafu  wa 
chuma(6)) (7) 8. 

Miongoni  mwa  mambo 
yanayo  husu  Mji  wa 
Madina 


1.  Ni  mji  mtakatifu  wa 
amani  kuanzia  eneo  la 
'Ayr  mpaka  Thaur.  nayo  ni 
majabali  mawili.  miti  yake 
haikatwi  na  wanyama 
wake  hawawindwi. 


Mtume  wa  Mwenyezi  Mungu  s|§  amesema: 
(Madina  ni  takatifu,  kuanzia  ‘Ayr  mpaka  Thaur. 
Basi  yoyote  mwenye  kuzusha  uzushi  humo  au 
akampa  himaya  mzushi,  itamshukia  yeye  laana  ya 
Mwenyezi  Mungu,  Malaika  na  watu  wote) <8). 


(1)  Nimeamrishwa  kwa  kitongoji:  nimeamrishwa  nigurie  hapo, 
niteremkie  hapo  na  niishi  hapo. 

(2)  Kinachokula  vitongoji:  watu  wake  wata  washinda  watu  wa  miji 
mingine  na  kitakuwa  ni  kituo  cha  majeshi  ya  Kiislamu. 

(3)  Wanakiita  Yathrib:  Watu  wake  walikiita  Yathrib  wakati  wa  jahilia, 
na  sasa  kinafaa  kiitwe  Madina. 

(4)  Kinawaondoa  watu:  Kinawatoa  wabaya  miongoni  mwao. 

(5)  Kiriba:  ni  kile  kinachovuviwa  na  mfuzi  wa  chuma  ndani  ya  moto. 

(6)  Uchafu  wa  chuma:  uchafu  wake  na  takataka  zake. 

(7)  Imepokewa  na  Bukhaeri  na  Muslim. 

(8)  Imepokewa  na  Bukhaeri  na  Muslim. 


Na  Mtume  *|§  Aliujalia  mji  wa  Madina  kuwa  ni 
haram  kama  alivyo  ujalia  nabii  Ibrahim  Mji  wa 
Makka,  Amepokea  Abdullah  bin  Zeyd  kutoka  kwa 
Mtume  J|§  (Hakika  ibrahim  3SS1  Alijalia  Makka 
kuwa  ni  haram  na  akauwombea,  na  mimi  nimeujalia 
mji  wa  madina  kuwa  ni  haram  kama  alivyo  ufanya 
Ibrahim  Makka,  na  nimeombea  katika  mudi  wake 
na  pishi  yake  Mfano  alivyo  ombea  nabii  Ibrahim 
mji  wa  Makka) (9) 

Tafauti  ilioko  baina  haramu  ya  Makka  na  haramu 
ya  Madini,  nikuwa  haram  ya  Makka  imekuja  nasi 
na  kwa  ijmai  ya  wanavyooni  ama  haram  ya  madina 
kuna  khilafu  baina  ya  wanachuoni  lakini  kauli 
sahahi  ni  kuwa  ni  haram 

2.  Kuswali  humo  thawabu 
zake  zinaongezwa  mara 
nyingi  zaidi 

Amesema  Mtume  |§§:  (Swala  moja  kwenye 
msikiti  wangu  huu  ni  bora  kuliko  Swala  elfu 
moja  kwenye  msikiti  mwingine  usiokuwa  huo, 
isipokuwa  Msikiti  wa  Haram) (10). 


(9)  Imepokewa  na  Bukhaeri. 

(10)  Imepokewa  na  Bukhaeri. 

3.  Ndani  yake  kuna  busftani 
miongoni  mwa  mabusftani 
ya  Pepo,  na  imesunniwa 
kuswali  hapo: 

Abu  Huraira  4®  alimpokea  Nabii  j§§  akisema: 
(Baina  ya  nyumba  yangu  na  mimbari  yangu  ni 
bustani  miongoni  mwa  mabustani  ya  Peponi,  na 
mimbari  yangu  iko  juu  ya  Birika  (hawdh)  yangu) (1). 


(1)  Imepokewa  na  Bukhaeri  na  Muslim. 


4.  Masiih  Dajali  atakaekuja 
zama  za  mwisho  hatangia 
humo,  na  janga  la  maradhi 
mabaya  ya  kuenea  na 
kuua:  h 

Anas  bin  Malik  amepokewa  akisema 
kwamba  Mtume  wa  Mwenyezi  Mungu  amesema: 
(Dajali  atakuja  Madina  awakute  Malaika  wanau- 
linda.  Basi  ugonjwa  hatari  wa  kuambukiuza  hau- 
taingia  humo  wala  Dajali  hataingia,  Mwenyezi 
Mungu  Akitaka) <2). 

5.  Mtume  J  aliuombea  mji 
wa  Madina  baraka: 

Anas  -#*  alisema  kwamba  Nabii  «§§  alisema:  (Ewe 
Mola!  Ijaalie  Madina  baraka  mara  mbili  zaidi  ya 
ulivyoijaalia  Makka) (3). 


(1)  Twaa>uun:  maradhi  mabaya. 

(2)  Imepokewa  na  Tirmidhi. 

(3)  Imepokewa  na  Bukhaeri  na  Muslim. 

6.  kuwinda  Makka  mtu 
hupata  madhambi  na 
atalipa  na  kuwinda 
Madina  mtu  hupata 
madhambi  lakini 
halazimiki  na  kitu 
chochote  na  madhambi 
ya  kuwinda  makka  ni 
makubwa  zaidi  kuliko 
kuwinda  Madina  1 

Hukumu  ya  kuzuru 
Msikiti  wa  Mtume  H§ 

Kuuzuru  Msikiti  wa  Mtume  $§§  si  miongoni  mwa 
masharti  ya  Hija  wala  nguzo  zake  wala  wajibu  zake. 
Hilo  ni  sunna,  na  inafaa  ifanywe  wakati  wowote. 

Na  ni  wajibu  liwe  lengo  la  ziara  ni  kuswali 
kwenye  huo  Msikiti  na  sio  kaburi.  Abu  Huraira  4» 
amepokewa  akisema  kumpokea  Mtume  #§  kuwa 
alisema:  (Hakufungwi  safari  isipokuwa  kwenda 
kwenye  misikiti  mitatu:  Msikiti  wa  Haram,  Msikiti 
wa  Mtume  *§§  na  Msikiti  wa  Aqswa) (2).  Amesema 
Shekhe  wa  Uislamu  Ibnu  Taimiyya:  “Iwapo  lengo 
lake  la  safari  ni  kuzuru  kaburi  ya  Mtume  j§§  na  sio 
kuswali  kwenye  Msikiti  wake....  Basi  msimamo 
wa  maimamu  na  wengi  wa  wanavyuoni  ni  kuwa 
hili  halikuwekwa  na  Sheria  wala  halikuamrishwa. . . 
Na  hadithi  kuhusu  kuzuru  kaburi  ya  Mtume  -j§§  zote 
ni  dhaifu  kwa  itifaki  ya  wajuzi  wa  Hadithi,  bali  ni 
hadithi  zilizobuniwa.  Hakuna  yoyote  miongoni 
mwa  wakusanyaji  wa  vitabu  vya  sunna  za  Mtume 
3§§  aliyepokea  hadithi  hizo,  na  hakuna  yoyote 
aliyesimamisha  hoja  kutegemea  hadithi  yoyote 
katika  hizo” (3). 


(1)  Tazama  Almumti’  juzuu  ya  7-ukurasa  257 

(2)  Imepokewa  na  Muslim. 

(3)  Majmuu’  al-  Fataawaa,  juzu.  ii,  uk.  26 


Hukumu  za  ziara  na 
adabu  zake 

1.  Mwenye  kuzuru  afikapo  msikitini  ni  sunna 
kwake  atangulize  mguu  wake  wa  kulia  na 
aseme:  (Ewe  Mola!  Nifungulie  milango  ya 
rehema  zako) <4). 

2.  Ataswali  rakaa  mbili  za  kuuamkia  msikiti,  na 
ikiwa  ataziswali  kwenye  sehemu  ya  Raudha 
(Bustani  ya  Pepo)  basi  ni  bora  zaidi. 

3.  Ni  sunna  kuizuru  kaburi  ya  Mtume  «§§  na 
marafiki  zake  wawili:  Abu  Bakr  kisha  ‘Umar. 

4.  Ni  sunna  kwa  mwenye  kuuzuru  Msikiti  wa 
Mtume  3§§  aswali  Swala  Tano  ndani  ya  Msikiti 
wa  Mtume,  na  amtaje  Mwenyezi  Mungu  na 
kumuomba  kwa  wingi  na  kuswali  sunna  ya 
ziada  hasa-hasa  kwenye  sehemu  ya  Raudha 
tukufu. 

5.  Ni  sunna  azuru  msikiti  wa  Qubaa  kwa  ajili 
ya  kuswali  humo,  ingawa  kuuzuru  siku 
ya  Jumamosi  ni  bora  zaidi,  kwa  hadithi 
iliyopokewa  na  Ibnu  ‘Umar  4®  kuwa  alisema: 
(Alikuwa  Mtume  wa  Mwenyezi  Mungu  $§§ 
akienda  kwenye  msikiti  wa  Qubaa’  akiwa 
anapanda  na  akiwa  anatembea,  na  akiswali 
hapo  rakaa  mbili).  Na  katika  tamshi  lingine: 
(Alikuwa  akiujia  msikiti  wa  Qubaa,  yaani:  siku 
ya  Jumamosi) (5). 

6.  Ni  sunna kuzuru  makaburi ya  Baqii  ’ (6),  makaburi 
ya  mashahidi  na  kaburi  ya  Hamza,  kwa  kuwa 
Nabii  $§§  alikuwa  akiwazuru  na  kuwaombea 
na  kusema:  (Amani  iwashukie  nyinyi  watu 
wa  nyumba  za  Waumini  na  Waislamu.  Na  sisi, 
Mwenyezi  Mungu  Akitaka,  ni  wenye  kukutana 
na  nyinyi.  Tunajiombea  Mwenyezi  Mungu 
uzima  na  tunawaombea  na  nyinyi) (7). 


(4)  Imepokewa  na  Muslim. 

(5)  Imepokewa  na  Muslim. 

(6)  Baqii’:  ni  mahali  ambapo  Mswahaba  wengi  walizikwa  hapo. 

(7)  Imepokewa  na  Muslim. 

M 

Makosa  na 
matanabahisho 
katika  kuzuru 

1-  Kusafiri  na  kujisumbua  kwa  safari  kwa 
lengo  la  kuzuru  kaburi  na  sehemu  za 
turathi  zilizoko  Madina.  Lililowekwa 
na  Sheria  ni  kufunga  safari  kuuzuru 
Msikiti  wa  Mtume  j|§,  na  ziyara  ya 
kaburi  yake  inaingia  ndani. 

2-  Kuelekea  upande  wa  kaburi  Wakati  wa 
kuomba  dua 

3-  Kumuomba  Mtume  na  kutaka 
haja  kwake,  badala  ya  Mwenyezi 
Mungu  Aliyeshinda  na  Aliyetukuka, 
ni  miongoni  mwa  ushirikina  mkubwa 
kabisa. 

4-  Kujipukusa  na  kuta  za  Chumba 
alichozikwa  Mtume  ndani  yake  kwa 
lengo  la  kupata  baraka  ni  miongoni  mwa 
mambo  ya  uzushi  yaliyoharamishwa  na 
ni  miongoni  mwa  njia  zinazopelekea 
kwenye  ushirikina. 

5-  Kuinua  sauti  kwenye  kaburi  ya  Mtume 
H!  na  kisimamo  kirefu,  na  kukariri 
salamu  kwa  mbali  kila  anapoingia  na 
kuweka  mkono  wa  kulia  juu  ya  wa 
kushoto  juu  ya  kifua  wakati  wa  kutowa 
salamu  kama  vile  anavyo  fanya  akiwa 
kwenye  Swala. 


i 

